બીજો પ્રશ્ન રજા હોવી જ શા માટે જોઈએ એ છે. રાષ્ટ્રીય પર્વોના દિવસે તો દેશ માટે કશુંક કરવાનું હોય એટલે રજા જ ન હોવી જોઈએ ને? તે દિવસે તો ઊલટું થોડું વધુ કામ કરીને દેશના વિકાસમાં ફાળો આપવાનો હોય. સામાન્ય રીતે રૂટિનમાં જેટલો સમય કામ કરતા હો તેના કરતાં થોડો વધુ સમય કામ જો દેશના કરોડો લોકો કરે તો કેટલો ફાયદો થાય? કરોડો લોકોનો એક દિવસ સાવ નોન પ્રોડક્ટિવ જાય એના બદલે રાષ્ટ્રીય પર્વના દિવસે બધા નાગરિકો માત્ર દસ ટકા એક્સ્ટ્રા કામ કરે તો? કેવડો મોટો ફાયદો થાય? દેશ તમારાં, કરોડો નાગરિકોનાં, નાનાં નાનાં પ્રદાનોથી મહાન વિકસિત, ગૌરવશાળી બને છે એ યાદ રાખો.